Slovakian huippukokous 2005

Slovakian huippukokous 2005 oli huippukokous Yhdysvaltojen ja Venäjän korkeimman johdon välillä Slovakian pääkaupungissa Bratislavassa 23.–25. helmikuuta 2005. Siihen osallistuivat Yhdysvalloista presidentti George W. Bush vaimoineen ja ulkoministeri Condoleezza Rice. Venäjää edustivat presidentti Vladimir Putin vaimoineen ja ulkoministeri Sergei Lavrov. Bush ja Putin olivat tavanneet edellisen kerran huippukokouksessa Sloveniassa vuonna 2001.

Ennen Bratislavaan saapumistaan Bush ja RiceSecretaries Travel Abroad: Condoleezza Rice 2005 US Department of State olivat matkustelleet Euroopassa tapaamassa EU:n, sen jäsenvaltioiden ja Naton korkeinta johtoa.Bush wins NATO help to train Iraqi forces CNN 22.2.2005

Kokouksen kulku on osittain salaista, mutta aiheisiin tiedetään kuuluneen Venäjän demokratisoitumiskehitys, joka oli kokousta seuranneen lehdostötilaisuuden pääaihe. Lehdstötilaisuudessa Putin tuohtui amerikkalaisten puuttumisesta Venäjän asioihin.Rice Offers Balanced View of Russia Before Bush Summit Los Angeles Times Lisäksi puhuttiin Iranin tilanteesta ja Pohjois-Korean ydinaseista sekä Yhdysvaltojen ja Euroopan välisten suhteiden parantamisesta.

Kokouksen päätöslauselmassa puhuttiin ydinturvallisuuden parantamisesta, yleisestä turvallisuuskulttuurin parantamisesta ja terrorismin vastaisista toimista, Venäjän liittymisestä WTO:hon, energia- ja avaruusyhteistyöstä sekä humanitaarisesta, sosaalisesta ja kansojen välisestä yhteistyöstä.Russia – U.S. Joint Fact Sheet: Bratislava Initiatives Putin-Bush Slovakia Summit 2005, President of Russia  

 Lähteet 

Luokka:Huippukokoukset
Luokka:Venäjän ja Yhdysvaltain suhteet
Luokka:Bratislavan historia
Luokka:2005
Luokka:George W. Bushin presidenttikausi
Luokka:Vladimir Putin